|  |  |
| --- | --- |
| EDΕΛΛΗΝΙΚΗ ΔΗΜΟΚΡΑΤΙΑΥΠΟΥΡΓΕΙΟ ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ----ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΑΤΤΙΚΗΣ---- | Γλυκά Νερά, 23-1-2020Αρ. Πρωτ.: Φ.56/1944 |
| Ταχ. Δ/νση: Τ.Κ. - ΠόληΤηλέφωνα:Φαξ: e-mail: | Λ. Λαυρίου 150 & Ανδρίκου 415454 - Γλυκά Νερά 210-6618444 210-6618440mail@dipe-anatol.att.sch.gr  | **ΠΡΟΣ:****ΚΟΙΝ**:  |  ΣΧΟΛΙΚΕΣ ΜΟΝΑΔΕΣ (Δημόσιες & Ιδιωτικές)5Ο ΠΕΚΕΣ  |
| **ΠΕΡΙΒΑΛΛΟΝΤΙΚΗ ΕΚΠΑΙΔΕΥΣΗ** Πληρ.: Β. Βορύλλα.Τηλ.: 6974074794perivallontiki@dipe-anatol.att.sch.gr |

**ΘΕΜΑ: Επιμορφωτικό Σεμινάριο Περιβαλλοντικής Εκπαίδευσης «Κλιματικές αλλαγές στο Αιγαίο: ανακαλύπτοντας στο Απολιθωμένο Δάσος Λέσβου το μέγεθος της σύγχρονης απειλής»**

Η Διεύθυνση Α/θμιας Εκπ/σης Ανατ. Αττικής σε συνεργασία με το Μουσείο Φυσικής Ιστορίας Απολιθωμένου Δάσους Λέσβου, το Ευγενίδειο Ίδρυμα και τις Διευθύνσεις Εκπαίδευσης της Αττικής διοργανώνει επιμορφωτικό σεμινάριο με θέμα:

**«Κλιματικές αλλαγές στο Αιγαίο : Ανακαλύπτοντας στο Απολιθωμένο Δάσος Λέσβου το μέγεθος της σύγχρονης απειλής – το αρχείο των απολιθωμάτων κλειδί για την κατανόηση των σύγχρονων παγκόσμιων προκλήσεων»**.

Το σεμινάριο διοργανώνεται στο πλαίσιο ενημερωτικών δράσεων για την κλιματική αλλαγή και με την ευκαιρία της έκθεσης **«Δεινοθήρια και Σεκόιες από το Απολιθωμένο Δάσος Λέσβου: Δείκτες κλιματικών αλλαγών στο Αιγαίο»** (με διαθέσιμη ξενάγηση για μαθητές Δημοτικού, δείτε εδώ για περισσότερα <https://www.eef.edu.gr/el/nea/deinothiria-kai-sekoies-apo-to-apolithomeno-dasos-tis-lesbou-sto-idryma-eygenidou/>) που παρουσιάζεται στο Ίδρυμα Ευγενίδου (Νοέμβριος 2019 - Μάιος 2020). Θα πραγματοποιηθεί στο Αμφιθέατρο του **Ιδρύματος Ευγενίδου** την **Δευτέρα 3 Φεβρουαρίου 2020.**

Σκοπός του Σεμιναρίου είναι να παρουσιασθούν στους εκπαιδευτικούς θεματικές εισηγήσεις με αντικείμενο τα αποτελέσματα των πιο πρόσφατων ερευνών και των νέων τεκμηρίων για τις Κλιματικές Αλλαγές στο Αιγαίο κατά το γεωλογικό παρελθόν.

Βασική επιδίωξη αποτελεί η αξιοποίηση των απολιθωμάτων και του γεωλογικού αρχείου ως κλειδί για την κατανόηση των σύγχρονων προκλήσεων που συνδέονται με την Κλιματική Αλλαγή που βιώνει ο πλανήτης μας. Τα τεκμήρια των απολιθωμάτων διατηρούνται στις περιοχές που έχουν χαρακτηριστεί ως Παγκόσμια Γεωπάρκα UNESCO στην Ελλάδα (Λέσβος, Ψηλορείτης, Χελμός - Βουραϊκός, Βίκος – Αώος και Σητεία) καθώς σε πλήθος άλλων θέσεων γεωλογικού και γεωμορφολογικού ενδιαφέροντος που προστατεύονται από την ελληνική νομοθεσία ως Γεώτοποι.

**Προθεσμία υποβολής αιτήσεων : 31 Ιανουαρίου 2020 και ώρα 14.00 στην ηλεκτρονική φόρμα υποβολής αιτήσεων :** [**https://tinyurl.com/t2kvdno**](https://tinyurl.com/t2kvdno)**.**

Για περισσότερες πληροφορίες μπορείτε να απευθύνεστε στην Υπεύθυνη Περιβαλλοντικής Εκπαίδευσης Β. Βορύλλα.

Επισυνάπτεται ενδεικτικό πρόγραμμα.

**Η Διευθύντρια**

 **Δ/νσης Α/θμιας Εκπ/σης Ανατ. Αττικής**

 **Βασιλική Ξυθάλη**

**ΕΝΔΕΙΚΤΙΚΟ ΠΡΟΓΡΑΜΜΑ ΣΕΜΙΝΑΡΙΟΥ**

**ΔΕΥΤΕΡΑ 3 ΦΕΒΡΟΥΑΡΙΟΥ 2020**

**17.00 :** Προσέλευση – Εγγραφές - Παραλαβή φακέλου εκπαιδευτικού υλικού

**17.30 – 18.00** : Χαιρετισμοί

**18.00 – 19.00** : **Κλιματικές αλλαγές στο Αιγαίο : Ανακαλύπτοντας στο Απολιθωμένο Δάσος Λέσβου το μέγεθος της σύγχρονης απειλής – Το αρχείο των απολιθωμάτων κλειδί για την κατανόηση των σύγχρονων παγκόσμιων προκλήσεων**

Καθηγητής Νικόλαος Ζούρος, Πανεπιστήμιο Αιγαίου, Πρόεδρος του Παγκόσμιου Δικτύου Γεωπάρκων

**19.00 – 20.00 Εισηγήσεις :**

* **«Εκπαιδευτικά Προγράμματα με θέμα την Κλιματική Αλλαγή στο Απολιθωμένο Δάσος Λέσβου. Εκπαιδευτικές δράσεις στα απολιθωμένα και σύγχρονα οικοσυστήματα»**

Κωνσταντίνα Μπεντάνα, Γεωλόγος ΕΚΠΑ, Υποψήφια Διδάκτωρ Παν/μιου Αιγαίου, Προϊσταμένη Τμήματος Εκπαιδευτικών Προγραμμάτων Μουσείου Φυσικής Ιστορίας Απολιθωμένου Δάσους Λέσβου

* **«Εκπαιδευτικά Προγράμματα με θέμα την Κλιματική Αλλαγή στο Απολιθωμένο Δάσος Λέσβου. Εκπαιδευτικές δράσεις στο θαλάσσιο Πάρκο Νησιώπης»**

Ολγα Τσαλκιτζή, Γεωλόγος ΕΚΠΑ, Υποψήφια Διδάκτωρ Παν/μιου Αιγαίου, Τμήμα Εκπαιδευτικών Προγραμμάτων Μουσείου Φυσικής Ιστορίας Απολιθωμένου Δάσους Λέσβου

* **«Απολιθωμένα θηλαστικά στην Ανατολική Μεσόγειο. Δείκτες κλιματικών μεταβολών»**

Μιχάλης Γεωργίτσης, Γεωλόγος - Υποψήφιος Διδάκτωρ ΕΚΠΑ, Τμήμα Ερευνών και Τεκμηρίωσης, Μουσείου Φυσικής Ιστορίας Απολιθωμένου Δάσους Λέσβου

* **«Τα Παγκόσμια Γεωπάρκα της UNESCO, ως χώροι περιβαλλοντικής ευαισθητοποίησης και εκπαίδευσης»**

Βαρβάρα Πετρίδου, Υπεύθυνη Περιβαλλοντικής Εκπαίδευσης Δ.Δ.Ε. Β΄Αθήνας

**20.30 – 21.00 : Ξενάγηση στον χώρο της έκθεσης** από τον Καθηγητή Νικόλαο Ζούρο, Πανεπιστήμιο Αιγαίου, Πρόεδρο του Παγκόσμιου Δικτύου Γεωπάρκων

**21.00 Λήξη Σεμιναρίου -** Παραλαβή Βεβαιώσεων Συμμετοχής